Mackay Hugh Baillie Scott
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Mackay Hugh Baillie Scott var en britisk arkitekt og kunsthåndverker, utdannet i Bath. Han var medlem av Arts and Craft-bevegelsen, sammen med blant annet William Morris og John Ruskin. Han var opprinnelig sterkt påvirket av disse, men utviklet etter hvert sin egen stil.
Baillie Scott spilte omkring 1900 en betydelig rolle som en noe romantisk fornyer av gamle engelske byggeskikker, med fremhevelse av det håndverksmessige, gedigne materialvirkninger og livfulle planløsninger.Flere av hans mindre bolighus, som alle var sterkt inspirert av landsmannen Charles Voysey, ble publisert og fikk betydning for arkitekter som Frank Lloyd Wright, Henry van de Velde og Josef Hoffmann. Baillie Scott skal i løpet av sin karriere ha tegnet nærmere 300 bygninger, hovedsakelig boliger. Han var kjent for å gjennomtegne sine prosjekter til den minste detalj, og utformet alt av møbler, tapeter og stoffer, for å oppnå et mest mulig harmonisk interiør.Baillie Scott utgav også bøker med mønstertegninger til cottages. Les mer i Store norske leksikon arkitektur i Storbritannia Arts and Craft-bevegelsen